Indoklás

Általános indoklás

Balatonfüred Város Önkormányzata a 2015. évi költségvetéséről szóló önkormányzati rendeletét a Magyarország 2015. évi központi költségvetéséről szóló 2014. évi C. törvényben előírtak betartásával, a helyi sajátosságok figyelembe vételével, az Alaptörvény 32. cikk (1) bekezdés f) pontjában biztosított jogkörében eljárva, az államháztartásról szóló 2011. évi CXCV. törvény (Áht.) rendelkezése alapján költségvetési rendeletben köteles megállapítani. 

A 2015. évi költségvetési rendelet mellékletei az Áht. végrehajtásáról szóló 368/2011. (XII.31.) Korm. rendelet (Ávr.) előírásainak megfelelően kerülnek előterjesztésre.

Az önkormányzat költségvetési rendelete tartalmazza:

· az önkormányzat és az irányítása alá tartozó költségvetési szervek működési és felhalmozási bevételeit kiemelt előirányzatonként (2, 2/a, 3, mellékletek),

· az önkormányzat és az irányítása alá tartozó költségvetési szervek működési kiadásait kiemelt előirányzatonként (4, 5, mellékletek),

· az önkormányzat finanszírozási bevételeit, ezen belül a hiány belső és külső finanszírozására szolgáló bevételeket (1, 2. melléklet), valamint a finanszírozási kiadásokat (1, 7. melléklet),

· A létszám előirányzatokat önkormányzat és az irányítása alá tartozó költségvetési szervek bontásban (2, 2/a. mellékletek),

· az önkormányzat által a lakosságnak juttatott szociális, rászorultsági jellegű ellátásokat (5. melléklet),

· az önkormányzat által céljelleggel nyújtott támogatásokat (5/b. melléklet)

· az önkormányzat által végzett felújítások kiadásait felújításonként (6. melléklet)

· az önkormányzat által végzett beruházások kiadásait beruházásonként (7. melléklet)

· az önkormányzat egyéb felhalmozási kiadásait (7. melléklet),

· elkülönítetten az általános tartalékot, a céltartalékot (1. melléklet),
· az önkormányzat összevont költségvetési mérlegét működési, felhalmozási és finanszírozási bevételek és kiadások szerinti bontásban közgazdasági tagolásban (8, 8/a. mellékletek)

· az önkormányzat működési bevételeit és kiadásait, a felhalmozási bevételeit és kiadásait kiemelt előirányzatok, és kötelező feladatok, önként vállalt feladatok és államigazgatási feladatok bontásban (9. melléklet),

· a többéves kihatással járó döntések számszerűsítését évenkénti bontásban és összesítve (10. melléklet), 

· az önkormányzat adósságállományának alakulását lejárat, eszközök, bel- és külföldi hitelezők szerinti bontásban (11. melléklet),

· az önkormányzat által nyújtott közvetett támogatásokat jogcímenként (12. melléklet)

· elkülönítetten az európai uniós forrásból finanszírozott támogatással megvalósuló programok, projektek kiadásait, valamint az önkormányzat ezekhez a projektekhez való hozzájárulásait (13. melléklet)
· a stabilitási törvény szerinti adósságot keletkeztető ügyleteket (14. melléklet),

· a parkolóhely megváltás alakulását (15. melléklet), a környezetvédelmi alap alakulását (16. melléklet),
· az előirányzatok felhasználási ütemtervét (17. melléklet),

· az önkormányzat működési, felhalmozási és finanszírozási bevételeit és kiadásait kiemelt előirányzatok szerinti bontásban 2015. évre és a következő 3 évre vonatkozóan (18. melléklet),
· a költségvetés végrehajtására és a készpénzforgalomra vonatkozó előírásokat, jogköröket.
Részletes indoklás

A rendelet első része (1. § - 4. §) és a mellékletek a költségvetés bevételi és kiadási előirányzatok összegszerű jóváhagyását és az "általános indokolás" résznél felsorolt szerkezeti és egyéb kötelezettségi előírásokat tartalmazzák. A költségvetési előirányzatok szöveges indokolását a " Az önkormányzat 2015. évi költségvetésének elfogadása " előterjesztés tartalmazza.

1.§.
Meghatározza a rendelet hatályát.

2.§.
Meghatározza a költségvetés címrendjét.
3.§.
Rögzíti az Önkormányzat 2015. évi költségvetésének kiadási és bevételi főösszegét költségvetési bevételek, finanszírozási bevételek, és költségvetési kiadások, finanszírozási kiadások bontásban.  Meghatározza a bevételeket és a kiadásokat kiemelt előirányzatok szerint, valamint az önkormányzat általános működésének és ágazati feladatainak támogatását jogcímenként és intézményenként a 2/b. és 2/c. mellékletekre hivatkozással.
4.§.
Meghatározza a költségvetési szervek, a Balatonfüredi Közös Önkormányzati Hivatal és az Önkormányzat bevételi és kiadási előirányzatait, elkülönítve az általános és a céltartalékot. Rögzíti az államháztartási törvényben előírtaknak megfelelően a rendelet kötelező mellékleteit tartalmazó mérlegeket és kimutatásokat.

A rendelet második része (5.§ - 22. §) az Önkormányzat 2015. évi költségvetésének végrehajtásával kapcsolatos rendelkezéseket rögzíti.

5.§.
A költségvetés végrehajtásának általános szabályaira vonatkozó rendelkezéseket, valamint kötelezéseket tartalmaz. Meghatározza a felhalmozási előirányzatok felhasználására vonatkozó előírásokat. Továbbá, hogy a felhalmozási kiadási előirányzatok vonatkozásában mely esetekben engedi át a Képviselő-testület az előirányzat átcsoportosítás jogát a polgármesternek.
6.§.
A költségvetés végrehajtásához kapcsolódóan a finanszírozás rendjét szabályozza, ehhez kapcsolódóan a likviditási terv készítésére vonatkozóan határoz meg előírásokat.

7.§.
Az önkormányzat és a költségvetési szervei bevételi előirányzataira vonatkozó előirányzat-módosítási és előirányzat átcsoportosítási szabályokat tartalmazza.

8. §.
Felhatalmazást ad a jóváhagyott költségvetések teljesítésére, a költségvetés szervek kiemelt előirányzatokon belüli rovatok közötti saját hatáskörű előirányzat átcsoportosítás jogköreit szabályozza. Továbbá meghatározza, hogy a működési kiadási előirányzatok vonatkozásában mely esetekben engedi át a Képviselő-testület az előirányzat átcsoportosítás jogát a polgármesternek

9. §.
Az önkormányzati költségvetési szervek személyi juttatás és létszám előirányzatára vonatkozó általános előírásokat tartalmazza, valamint a jutalom mértékét határozza meg.

10. §.
A céltartalék részletezését tartalmazza, valamint a tartalékkal való rendelkezés jogát határozza meg.

11. §.
Rögzíti az önkormányzat költségvetésében tervezett hitel összegét.

12. §.
Meghatározza, hogy mely jogcímeken és mely feltételekkel teljesíthetők készpénzben a kiadások, valamint az átmenetileg szabad pénzeszközök lekötésére vonatkozóan határoz meg szabályozást.

13. §.
A költségvetés végrehajtása során a beszerzésekre alkalmazandó szabályokat rögzíti.

14. §.
A költségvetési maradvány elszámolásának és felhasználásának szabályait rögzíti.
15. §.
A takarékos gazdálkodás és a bevételek beszedésére vonatkozóan fogalmaz általános előírásokat.

16. §.
A költségvetésből céljelleggel nyújtott támogatásokat rögzíti az 5/b melléket alapján, ezen belül a polgármesteri, alpolgármesteri, képviselői keretek mértékét határozza meg és felhasználásukra vonatkozó előírásokat.

17. §.
A támogatások között tervezett pályázati alapok pályázati kiírására, valamint a felosztási javaslatok elkészítésére ad felhatalmazást a bizottságoknak.

18. §.
Az Áht. előírásainak figyelembevételével szabályozza a költségvetésből nyújtott támogatásokra vonatkozó szabályokat és előírásokat, valamint az államháztartáson kívüli forrás átvételére vonatkozó előírásokat határozza meg.

19. §.
Az Önkormányzati biztos kirendelésének szabályait határozza meg az Áht. szerint.
20. §.
Az önkormányzati vagyon értékesítésére vonatkozóan a Vagyonrendeletre való hivatkozás szerepel.

21. §.
A Képviselő-testület részére az önkormányzat gazdálkodásáról beszámoló készítési kötelezettséget szabályozza, valamint a könyvvizsgálói szolgáltatás igénybevételét.

22. §.
A közalapítványok működésének fenntartásáról rendelkezik.

A rendelet harmadik része a záró rendelkezéseket tartalmazza.

23.§.
A 2015. évi költségvetési rendelet hatályba lépéséről és alkalmazásának időbeli hatályáról rendelkezik.

